
La prokrasto 

La jaro 2007 ne estis tre bonŝanca por 
nia asocio. Pro diversaj kialoj ni ne ricevis 
la koncemajn numerojn de ĉi tiu magazino, 
kvankam trifoje ĉi tiu numero estis preskaŭ 
finita. Sano kaj aliaj problemoj malhelpis 
ĝian pretigadon, sed mi esperas, ke post 
kelkaj tagoj vi ricevos ĝin finfine. Mi 
intencis, eĉ se prokraste, sendi la tri 
ŝuldatajn numerojn, sed ŝajnas, ke ĉi tiu 
numero estos triobla, eĉ se la nombro da 
paĝoj estas la kutima. 

La komencon de ĉi tiu lernojaro ni estis 
instruontaj kurso de Esperanto en Jeklo, 
la nordorienta parto de Mursjo, sed finfme 
la afero ne progresis, ĉar estis balotado 
kaj la koncema loka konsilanto pri kulturo 
ŝanĝis, kaj tiu nova ne estas tiom favora al 
nia lignvo. 

Dum tiuj monatoj estis diversaj politikaj 
aferoj en Hispanio, kiuj atentigis nian 
intereson. Viktimoj pri terorismo mani- 
festaciis kelkajn fojojn, teroristojn oni ne 
intencis persekuti, sed finfine oni arestis 
ilin kaj nun persekutas, la partio de la 
dekstro estis kalumniita kiel kutime, sed 
fmfine oni petas ĝian helpon pro la unuiĝo 
de demokratuloj . 

Kelkaj samideanoj kritikas, ke iel Kajeroj 
ella Sudo iĝas politika magazino, kaj eĉ 
malbona politiko. Tio ne estas vere. Sed 
ni ne vivas en utopilando, sed en koncema 
lando, kie estas socialaj kaj politikaj 
ŝanĝoj. Ni ne povas diri, ke ni ne estas 
homoj de nia tempo. Mi opinias, ke nia 
magazino devas iel respeguli la etoson de 
la lando, kie ĝi estas farita. Eĉ pli, se oni 


konsideras, ke plejmulto da legantoj niaj 
loĝas en Hispanio. 

Eble tio ne kongruas multe kun tiu 
koncepto, sennaciismo. Nu, ni ne defen- 
das karan patrion, sed fakte primokas ilin 
ĉiujn, aŭ notigas ĝian mizeron. Pro tio ni 
ankaŭ primokas kaj notigas la mizeron de 
tiuj patrietoj, kiuj nun svarmas en Hispanio. 

Mi denove pardonpetas pro la prokrasto, 
kaj klopodos ne ripeti tion. 

Elkore salutas, 

j leauo- 

Parolas la Prezidanto 


Estimataj gehaleanoj antaŭ longa tempo es- 
tro de la komunisma partio de Hispanio, San- 
tiago Carrillo, diris “la 
problemo ne estas ĉu 
monarhio ĉu respu- 
bliko: la problemo 
estas ĉu diktaturo, 
ĉu demokratio”. 

Mi diras tion ĉar 
dum la lastaj semaj- 
noj en Hispanio la 
anoj de porrespublika manifestacio esprimis 
sian deziron, ke en Hispano ekestu Respubliko. 

Liaj argumentoj estas. 

l e La reĝo ne estas elektita kaj liajn elpezojn 
ĉiuj hispanoj pagas. Mi konsentas, sed ĉu 
prezidanto de Respubliko ne havos elpezojn?, 
ĉu Respubliko estos senpaga? Mi deman- 
das, se vi diras ke la Respubliko estos 
senpaga, mi diras jes al la Respubliko. 

2° La problemon nacian solvos Respubliko, 

ĉar ĝi estos Federacia Respubliko. Mi 
konsentas, se la Respubliko definitive solvos 
la problemon pri la nacio, sed la nova Respu- 
bliko havos konstitucion, kaj laŭ la aktuala 
konstitucio la regionoj de Hispanio havas pli 
da povo ol la aŭtonomaj regionoj de la 
Federacia Respubliko de Gennanio. En tiu ĉi 
momento en Hispanio estas Federacia 
Monarhio, kiu, laŭ libroj pri politika scienco, 
estas politika novaĵo. 

La plej forta Respubliko de Europo, Ger- 
manio, estas pli centrisma ol la Monarhio de 
Hispanio, kaj pro tio mi opinias, ke la nova 
Respubliko estos pli centrisma ol la aktuala 
Monarhio, ĉar ĝia modelo estas la Federacia 
Respubliko de Gennanio. 

La elpezoj de la Monarhio estas pli malaltaj 
ol la elspezoj de la Franca Respubliko. La 
gereĝoj de Hispanio elpezas malpli da mono ol 


la Prezidanto de la Franca Respubliko, kaj ni 
nurpagas unu reĝon, sed la popolo de Francio 
pagas tri aŭ kvar Prezidintojn de la Respubliko. 

Kiam ni diras tion niaj samideanoj de la 
maldekstro diras: vi estas faŝistoj! Ni devas 
kompreni kaj esti toleremaj, ĉar ili estas 
kreduloj: ili ne havas religion, sed ili estas 
kreduloj, kaj kreduloj ne pensas, sed kredas. 

Respublikoj en Hispanio jam fiaskis, kaj ili 
fiaskis kiam ne havis grandan respublikan 
partion, kaj pro tio la anoj de la respubliko 
estis socialistoj kaj komunistoj. Mankis forta 
partio respublika. 

Manuel Azana, Prezidinto de la lasta Hispa- 
na Respubliko, estis ano de la Kongreso per 
helpo de la socialista partio (PSOE), dum la 
balotado de 1933. 

La plej forta partio republika estis la Radikala 
Partio, gvidata de Alejando Lerroux, politikisto 
taŭga por la literaturo de Alejandro Dumas, 
sed ne por tiu politiko, kiun bezonis Hispanio 
en tiu momento. 

Li estis gvidanto de la Radikala Partio, kiu 
havis povon pro la dekstro de Hispanio, per la 
CEDA 1 . 

Tio signifas ke Manuel Azaiia estis kongresa- 
no pro la helpo de PSOE, kaj Alejandro Lerroux 
havis povon pro la helpo de la CEDA. 

Kaj tiun ĉi momenton ne ekzistas granda 
partio respublika en Hispanio, do respublikanoj 
bezonas PSOEn, same kiel dum la lasta 
Respubliko. 

Laproblemo, kiel diris Santiago Carrillo, ne 
estas Monarhio aŭ Respubliko, sed ĝi estas, 
ĉu diktauro ĉu demokratio. 

En la venonta numero mi parolos pri la 
aktuala diktatoreco de la kreduloj, ĉu destraj. 
ĉumaldekstraj. 


^Konfederacio Hispana de Dekstroj Aŭtonomaj, en !a hispana 
lingvo: Confederacion Espanola de Derechas Autonomas. 

Krizaj venfoj en Hispanio 


Estas ofte aŭdi la hispanan ĉef- 
ministron Zapatero, ke la ekonomio iras 
bone kaj ni eĉ atingos la germanan 
nivelon post malmultaj jaroj. Tamen, tiuj 
optimismaj asertoj ne kongruas kun la 
realo; verdire, la fmanca situacio estas 
delikata por multaj familioj kaj alvenas 
pluraj krizo-signoj. 

Unue ni rigardu la MEP-on (Malneta 
Enlanda Produkto), grava mezurilo kiu 
adicias la tutan ekonomian produktadon 
de unu jaro en konkreta teritorio. En 
2006, la oficiala datumo estas 3.9 
elcento, kio ŝajnas pozitiva unuavide. 

Tamen, jara kresko de MEPo fariĝas 
absolute bagatela se ni ne kalkulas je la 
ŝanĝiĝoj en la loĝantaro. En la lastaj jaroj 
eniris multegaj enmigrantoj, kies nom- 
bro ne eblas kalkuli (laŭ kelkaj, la cifero 
povas superi po 100.000 homojn 
monate) Rezulte, nia porpersona 
enspezo stagnas, kaj la malplej kva- 
lifikitaj laboristoj iom post iom perdas 
aĉet-povon. 

Unuafoje, ekde la 70-aj jaroj la 
laboristaro ricevas malpi ol 50 elcento 
de la riĉeco. Kompreneble, je la alia 
flanko de la medalo estas multaj 
entreprenistoj por kiuj la malaltaj kostoj 
rezultas ege profitdonaj. 

La kresko-modelo baziĝis en la lastaj 
jaroj ĉefe sur unu sektoro: la kons- 
truado. Prezoj freneze kaj spekule 
altiĝis kaj dume neniam ekzistis tiom da 
neuzitaj leĝejoj. Fakte, multaj propietuloj 
rezignas enspezi per lu-donado, ĉar la 


leĝoj nesufiĉe protektas ilin. Sub gran- 
da hipoteka pezo vivas multaj familioj. 
Oni povas prognozi abmptan malpliiĝon 
de la dom-prezoj (kiel okazis en 
Japanio) kun malagrablaj sekvoj kaze 
de altiĝo de interezo, kiel opinias 
profesoro pri Publika Trezoro Jose 
Barea. La milionoj da eksterlandanoj la- 
borante en tiu sektoro povas perdi 
vivrimedon. 

La estonto por multaj laboristoj estas 
malcerta. La junuloj ne povas fidi je la 
ŝtataj emeritiĝaj pensioj kiuj fariĝos 
neelteneblaj laŭ la nuna sistemo. La 
politikistoj ripetadas, ke pli da en- 
migrintoj necesos por sekurigi la 
sistemon. Tamen je longa perspektivo 
tiuj homoj devos ricevi pension multe 
pli grandan ol tio kion oni estis paginta. 

Por ne komplikigi kaj troe plilongigi la 
artikolon, mi citu kelkajn aliajn problemojn 
kiuj malutilas al nia bonfarto: disiĝo de la 
centra ŝtato rompante la merkatojn, 
grandega ekstera deficito, perdo de 
konkur-povo kompare kun eŭropo, fiaska 
edukad-sistemo, politika malcerteco, 
malalta naskiĝokvanto, pliiĝo de la irn- 
postoj, miselspezo de publika mono, 
malraciaj leĝoj, krimo, ktp. 

Tiuj ĉi problemoj estas strukturaj kaj ne 
cirkonstancaj, kaj do, la krizo estos pli 
malfacila ol simpla ŝanĝiĝo de la ekonomia 
ciklo. Ni esperu tiam laboron. Intertempe, 
s-ro Zapatero denove bombastos 
ridetante por klopodi konvinki nin pri siaj 
atingoj. 


HAL1. 

Ni bruliĉu la flaaon de la Dua 
Respubliko! 


Je kelkaj etosoj hispanaj, ĉefe mal- 
dekstraj, oni emas sanktigi la flagon de 
la Dua Respubliko. Tiu flago havas tri 
zonojn, mĝan, flavan kaj violan. Oni 
diras, ke la nuna flago, kun unu flava 
zono inter du ruĝaj zonoj duonlarĝaj al 
tiu flava, estas tiu flago «de Franko, la 


scias, ke plej multe de la hispanaj legantoj 
de mia artikolo koleros kontraŭ mi, kaj 
eĉ rezonos, ke mi faras maljustan atakon 
al simbolo de libereco, egaleco kaj 
frateco. 

Sed la flagon svingas komunistoj kaj 
socialistoj. Tiuj partioj repondecas pri 



Diktatoro». Pro tio, en publikaj ma- 
nifestacioj, de multe da jaroj mal- 
dekstruloj svingas la trikoloran, kaj ĵuse 
oni lasis ĝin sur la plej alta loko de la 
fama statuo je la Placo de Cibeles, en 
Madrido, kaj neniu forprenis ĝin... Post 
unu tago, venis purigistino, kaj metis ĝin 
en rubujon. 

Tio pensigis min, ke fakte tiu estas la 
plej konvena loko por tiu flago. Mi 


multe da murdo dum la Dua Respubliko, 
kaj antaŭ la intercivitana milito kaj dum 
ĝi okazis. Dum junuloj batalis por siaj 
lando, nacio, familioj, ktp, kvin mil 
socialistoj kaj komunistoj murdis homojn 
pro tio, ke ili ne aprobis siajn ideojn 
revoluciajn. Kaj ili faris tion sen honoro 
kaj kun torturado de senkulpuloj. Nun 
anoj de tiuj partioj postulas, ke la Popola 
Partio pardonpetu pro tio, kion oni faris 

dum la Diktatoreco de Francisco 
Franko. Sed la Popola Partio ne ekzistis 
dum la 40 jaroj de tiu diktatoreco. 
Tamen, la Komunisma Partio de 
Flispanio kaj la Partio Socialisma Labo- 
rista Flispana (PCE kaj PSOE, hispane) 
ne nur ekzistis, sed ili estis la registaro 
de la Respubliko dum tiuj jaroj, kiam oni 
enkarcerigis, torturis kaj rabis homojn 
pro la grava krimo ne esti revoluciismaj 
aŭ ne sufiĉe arde revoluciismaj, kiel la 
anoj de POUM (Partio Laborisma 
Unuiĝinta Marksisma), kies gvidanto, 
Andreo Nin, estis senhaŭtigita antaŭ oni 
murdis lin. 

Oni volas kompari la Duan Respublikon 
Hispanan kaj la Francan Revolucion. Dum 
tiu ĉi, evidente estis troigoj. Sed iam, kiam 
popolaĉo mortigis arbitracie burĝistojn, 
franca generalo ordonis siajn soldatojn 
pafi kontraŭ tiuj brutoj, kaj tiel — oni 
diras — li savis la Francan Revolucion. Sed 
dum la Dua Respubliko Hispana la armeo 
estis tiu popolaĉo, kiu forrabis, murdis kaj 



Honestaj impoŝtopagantoj bruligante flagon, kiu repre- 
zentas neniun honestan. 


bojkotis pacon sinsekve. La Franca 
Revolucio ne havis ĉekejojn, tio estas, 
torturejojn por persekuti la kontraŭ- 
revoluciulojn. Do, se oni volas honori 
flagon de Libereco, de Egaleco, de Frateco, 
oni honoru la francan flagon. Estus pli 
konvene, pli honeste. La flago de la Dua 
Respubliko Hispana estas flago de pravigo 
de murdo cele al la bono de la kaŭzo. 

Kaj la kaŭzo estis la starigon de diktatore- 
co de la popolo, ne la defendo de la 
demokratio, kiel mensoge asertas nun tiuj 
senhontuloj, kiuj ankoraŭ ne pardopetis pro 
la mortigo de kvin mil homoj en Paracuellos 
de 1’ Jarama, aŭ de aliaj dekunu mil homoj en 
latorturejoj. 

Sed se oni estas nepre respublika, oni 
povas porti kaj honori la flagon de la Unua 
Respubliko Flispana. Dum ĝi ekzistis, ĝi 
estis ekzakte same kiel la nuna flago de la 
Reĝlando de Hispanio, krom la ŝildo. 

Pro tio, kion mi diris, kiam mi vidas flagon 
de la Dua Respubliko, mi sentas emon bmli 
ĝin. Gi reprezentis neniam la popolon de 
Hispanio. La Dua Respubliko venis pro 
fraŭdo, ĉar neniam estis balotado por 
decidi, ĉu oni volas respublikon, ĉu ne. 
Kaj necesis milito por ke la popolo liberiĝu 
de tiu fia respubliko. 

Do, mi daŭre demandas, kiam ni renkon- 
tiĝos cele al bruligado de flago de la Dua 
Respubliko? 

Elbrule, 

fleŭtco. 

(lau, 1 6-a 2006, 02:25 

ĥttfi:/ / a-toufi:. uatioo . oom/ oioufc / 
e:fic-iaitto-eu-tti:fiauio/ -ne : :aae / 9544 

konis tiun manĝaĵon en Eŭropo. Sekve, 
Doktoro Fleming estas maldesktrulo, ĉar 
danke al li ni havas multe pli da progreso. 

Sed tiuj, kiuj ne mortis, uzas naturajn 
rimedojn, kreas rubon, kaj elspezas aeron, 
akvon kaj energion. Se ni ne havus 
terpomojn, penicilinon, kaj unuiĝon 
politikan, pli dahomoj mortus, kaj la vivuloj 
vivus pli bone. Tiusence, kaj Doktoro 
Fleming, kaj Kristoforo Kolombo kaj la 
Katolikaj Gereĝoj estas fiaj dekstruloj, ĉar 
il provizis regreso por homaro. Eĉ se al 
individuo ili kvar provizis progreson, kaj 
sekve ili certe estas maldekstruloj ! 

Eble la leganto, kiu ankoraŭ legas ĉi tiun 
artikolon, opinias, ke ĉio estas diskutebla, 
retaksebla, kaj dogmon — ĉian — oni ne 
povas konsideri serioze. 


antikvaj romianoj, kiuj uzis malfermitan 
manon, kiu montris, ke ne estas glavo supre 
kontraŭ la salutato. La alia salutgesto 
socialisma, pugno en la aero, ŝajnas fakte 
minacanta, ĉu ne? Jes, mi supozas, ke ori- 
gine ĝi signifis, ke salajrulo havas nenion 
en sia mano, neniun monon, sed tion oni 
ankaŭ povintus esprimi per malplena 
mano... 

Sed Mussolini ne estis dekstra, laŭ mia 
kono, eĉ se nun serioze oni asertas tion. 
Ankaŭ Fiitlero ne estis dekstra, ĉar li estis 
gvidanto de partio kies nomo estis 
Naciisma-Socialisma (NAZI akronime en 
la germana..., laŭ mia kono). Sed tiuj du 
gvidis movadojn en siaj landoj, kiuj estis 
totalismaj, kaj mallarĝigis individuajn 
rajtojn de siaj samlandanoj, kiujn ili ne 
agnoskis kiel kuncivitanojn, sed kiel 


Dekstro kaj maldekstro estas 
konceptoj, pri kiuj oni ade postu- 
las kaj dogmigas, kaj se oni ĝk '/ K ' / '***Qk 
detale konsideras tion, kion oni £ 
diras, oni vidas nur personajn ^ 
gajnojn, sed ne seriozajn alpor- ’ 
tojn. Oni diras, ekzemple, ke Be- 
nito Mussolini estis dekstrulo, 
ĉar li fondis la Faŝisman Partion i 
en Italio dum la unuaj jaroj de la 
lasta jarcento. Sed li estis filo .A . 

de socialisto, kaj li mem ■ 

estis socialisto, li 
eldonisĵurnalojn so- 

cialismajn, L’ Ave- j 

Ilire del Lavoratore Jozefo Stalin’, pli granda murdist 
t ol Hitlero kai Mussolini kune... 
(la estonto de la la- ^ tamen maldekstrulo . 

boristo)kaj IlPopoIo *“ ' ' * — 1 

(la popolo). Sed li eksigis la Italan Socia- un a J n ' 1 
lisman Partion pro tio, ke ĝi estis intema- °1 s i a Ĵ> 
ciisma, dum li — kaj sia ideologio — estis vidu, ki 
naciisma. F akte, li adoptis la saluton de la individ 


a o estis la sola ko- 
mia eltrovo, kiun 
o Franko. Franko 
panisma kaj aŭto- 
i. Sed li ne estis 
a. Pro tio li ne povis 
la. Do necesas esti 
loranto por diri, ke 
:is faŝisto. Eble ĉiu 
ekstrulo (tio estas, 
o aŭ komunisto) 
lsideras desktrulo 
ĉiujn homojn, kies 
postuloj kuŝas 
dekstre de sia pro- 
muraisttjpr;'-.- pra ideologio, kion 

kunc...£^H$^^K| a j n ( j 0 eslas 4ŭ 

— - — eĉ, ni koncedu, ĉi- 
un ajn, kies sopiroj estu malpli progresemaj 
ol siaj, tiuj de veraj maldekstruloj. Sed 
vidu, ke eĉ tiusence, homoj, kiuj sopiras al 
individuaj liberoj por homaro estas dekstre, 
multe pli dekstren el faŝistoj kaj komunistoj 




ĴPaao 9 






‘Kaje.ro de apriCo 


2007 


kaj socialistoj, kaj tamen laŭdifine ne es- 
tas aŭtoritateskaj, sed tute male. 

Ni vidu, ke kiam socialismo kaj komu- 
nismo estis klandestinaj movadoj en 
Hispanio, ties anoj ĉiam postulis liberecon 
pri esprimo kaj penso. Pensiga estas la 
afero, ke nun, kaj ankaŭje tiuj du momentoj, 
kiam socialistoj regis en Hispanio, ili 
kontraŭis akre la liberecon pensi kaj 
liberesprimi. Oni ne forgesu kial oni arestis 
kaj torturis kaj murdis homojn dum la 
respublikaj kaj dummilitaj jaroj pro tio, ke 
oni estis dikredanto aŭ havis multe da 
mono. Sed oni ankaŭ vidu, ke en nuna 
Hispanio oni ne kutime kuraĝas diri, ke oni 
estas dekstra, ke oni ne kondamnas la 
reĝimon de Franko, ke oni trovas kialojn 
por la ribelo de la generaloj, kaj tiel plu. 
Laste mi atentigis kelkajn amikojn, ke inter 
la povoj de la Reĝo de Hispanio estas la 
absoluta rego de la armeo, ĉar la sola 
Generalo Kapitano de la armeo estas li. Kaj 
ke la ĉefa devo de la hispana armeo, laŭ la 
reganta konstitucio de 1978, estas defendi 
la unuecon de la patrio, tio estas, 
Hispanio. Sekve, se oni intencas apartigi 
parton de Hispanio en sendependan 
landon, nome Vaskion aŭ Katalunion, la 
devo de la armeo kaj evidente de la Reĝo 
de Hispanio, estas puĉi armee, fermi la 
parlamentojn de Hispanio kaj de la diversaj 
aŭtonomaj komunumoj, aparte tiun de la 
sendependiĝa parto de Hispanio, kaj 
organizi novan balotadon por elekti 
registaron kaj parlamenton. Tiun ideon oni 
ne kontraŭis, sed oni rekte asertis insulte, 
ke mi estas faŝisto kaj puĉisto. Tio estas 
tre malriĉa intelekta kapablo, kaj ĝi nur 
pruvas, ke mi devas pli zorge elekti amikojn 
kaj kundiskutantojn, ĉar la kerna afero ne 
estis eĉ tuŝita: ĉu mi pravis, ĉu mi ne pravis, 
ĉu la hispana konstitucio diras tion, ĉu ne, 


sed nur tion, ke ili ne ŝatis tiun ideon. Kaj 
tion dirante, ili asertas, ke libereco pri 
opinio estas nur libereco opinii same kiel 
ili. Same naŭzas la spektaklo de ministroj 
hispanaj, kiam oni demandas ilin enparla- 
mento, kaj ili respondas nur per insultoj 
aŭ dirante, ke la antaŭa registaro faris 
aferojn eĉ pli malbone. La modema hispa- 
no tute prifajfas pri tio, kion la antaŭaj 
registaroj de Hispanio, de tiu de Jose Ma- 
ria Aznar ĝis tiu de Cindasvinto aŭ 
Recesvinto, eĉ Leovigildo, faris. La mo- 
dema hispano estas multe pli interesita pri 
tio, kion la aktuala registaro de Hispanio 
faras, aŭ intencas fari. Leĝigi la geedziĝon 
de samseksemuloj povas esti kurioza 
afero, sed multe pli interesa estas la sekvo 
plifaciliga de vivo por hispano hodiaŭa. 
Konstruo de malmultekostaj hejmoj, 
ekzemple, aŭ malplialtigo de la prezo de 
manĝaĵoj ĉiutagaj, ekzemple, estas multe 
pli interesaj. Aŭ, almenaŭ, klarigo de la 
motivoj kial atingi tiujn du antaŭbalotadaj 
promesoj ne ebliĝis. Povas esti, ke ekzistas 
objektivaj kialoj, kiuj malebligis ilin, sed 
modema hispano tute ne konas ilin. 

Partioj hispanaj hodiaŭaj jam kaptis 
demokration for de komunaj hispanoj, kaj 
ili ankoraŭ ne klarigis sufiĉe klare kial aŭ 
kiumaniere ili laboras cele al plibonfartigo 
de civitanoj. Ĉu ili nin ne konsideras tiel? 
Ĉu vere ni estas nur subuloj, kvazaŭ ni 
ankoraŭ vivus en mezepoko? Mi timas, ke 
tiurilate tute ne ekzistas diferenco inter 
dekstro kaj maldekstro..., kaj rilate al nia 
bonfarto, ambaŭ grandaj partioj, kaj eĉ 
multe pli la malgrandaj partioj de Hispanio, 
apartenas al la plej malbela flanko de 
dekstro. Eĉ se ili havas la pompan nomon 
komunisma (kiel PCE) aŭ socialisma (kiel 
PSOE), kaj la eĉ pli respektinda slogano 
libera aŭ liberiga aŭ popola, kiel PP. 

LA 18 a Konĉreso 
de Esperanfo de 
la UEFkM 

La pasintan 28an de aprilo okazis en “E1 
Casal Jove” de Burriana la XVIII a Kon- 
greso de Valencia Federacio kaj Murcio, 
kie partoprenis trideko da esperantistoj el 
Alakanto, Casteljono, Cesto, Murcio kaj 
Valencio. 

Bonvenigis nin, nome de la urbestraro 
de Burriana, la skabenoj pri kulturo kaj 
juneco. Bonetose ni kunvenis, ni havis 
prelegojn pri “Kosmobiologio” fare de 
Francisco Garcia kaj pri “Ekologio kaj 
Esperanto” fare de Pacual Pont, oni mal- 
fermis esperantan filatelian ekspozicion 
fare de Rafael Peris kaj Rodolfo Canet, oni 
regalis nin per la kantoj de Sonia Atenea 
kaj Lugh Palons, ni manĝis gigantan 
paeljon farita de geedzoj Conejero, babilis 
kaj finfine adiaŭis unu la aliajn ĝis la 
venonta jaro. 

Dum la Generala Asembleo: Oni parolis 
pri la diversaj esperantaj aktivaĵoj de la 
grupoj. Car la administracio nun postulas 
de ni la plenumigon de diversaj doku- 
mentoj kaj la korektado de aliajn kiuj jam 
oni sendis, oni pridiskutis la aferon kaj 
voĉdone oni konkludis ne reoficialigi la 
Federacion de oficialigitaj Grupoj de 
Esperanto. Oni proponis la nomon “Ren- 
kontiĝo” anstataŭ “Kongreso” por tiuj 
kunvenoj . 

Por la venonta jaro, la Valencian- 
Murcian renkontiĝon oni okazigos, se 
eblas, en Murcio. 

pooc 'fftitpccet “SctccaCcu 


Kion mi pensos 

Kion mi pensos, kiam mi estos mortanta, 
, — se nur mi tiam povos ion pensi? 

Cu mi pensos pri tio, ke mi malbone uzis 
la vivon, ke mi ĝin tradormis, transonĝis, 
ke mi ne sciis ĝui ĝiajn donacojn? 

«Kiel? Tio jam estas la morto? Tiel 
rapide? Ne eble! Mi ja ankoraŭ nenion 
sukcesis fari... Mi nur prepariĝis por ion 
fari!» 

Cu mi rememoros la tempojn pasintajn, 
haltos per la penso ĉe la malmultaj, feliĉe 
travivitaj momentoj, ĉe karaj figuroj kaj 
personoj? 

Cu stariĝos antaŭ mia memoro miaj 
malbonaj faroj, kaj mia animo sentos la 
bruligan doloron de la malfraa pento? 

Cu mi pensos pri tio, kio atendas min post 
la tombo... Cu entute io atendas min tie? 

Ne..., ŝajnas al mi, ke mi penos ne pensi 
kaj devigos min okupiĝi per ia bagatelo, 
por deturni mian atenton de la minaca 
mallumo, de la nigra senfundaĵo antaŭ mi. 

Jam en mia ĉeesto mortanto plendis, ke 
oni ne permesas al li manĝi nuksojn..., kaj 
nur tie, en la profundo de liaj malklaraj 
okuloj, ŝanceliĝis kaj tremis ion, kvazaŭ 
rompita flugilo de morte vundita birdo. 

'laauo '7u‘icpcitco 
(Htadutiitc dc 'ddtCĵicHtt 'fcleiu) 

http://www.gazetoteko.eu/sh/index.html 

Lernu Esperanfon 
per (a BEK-Kurso! 

Dum la lasta Konferenco de ILEI en 
Ranzan, Japanio, mi ekkonis usonanon 
Edward Keefe, instruisto pri la angla, sed 
kiu profitas sian vastan sperton en tiu 
kampo favore al Esperanto. Tiucele li 
komponis alternativan kaj grande fruk- 
todonan kurson por ni ĉiuj, kiuj ne ĉiam 
havas tiom multe da tempo por lemi nian 
plejŝatatan lingvon. Laŭ li, la celo de la 
libro estas helpi al gelernantoj plipro- 
fundigi siajn konojn pri esperantaj vortoj, 
ĉefe pri sufiksoj kaj prefiksoj. Li prezentas 
pli ol 2100 ekzerceroj laŭ la tuta libro, kaj 
48 vortstudoj kun ekzercoj, kaj 40 be- 
kumajoj, aŭ ekzercoj, kiuj revidas kaj 
kontrolas ĉiujn antaŭe lernitajn prefiksojn 
kaj sufiksojn. Tiujnbekumaĵojn onipovas 
aŭdi en inkluzivita cd-romo. La gramatiko 
estas tre simpla, je baza nivelo, tiel ke oni 
povas tralabori la tutan libron eĉ se sia 
lingva kompetenco ne estas tre alta. Sed 
la vortprovizo kreskas dum li aŭ ŝi tion 
faras, kompreneble. 

La libro konvenas kaj al memstudanto 
kaj al instruisto, ĉar tiu ĉi lasta povas eltiri 
koncemajn ekzercojn por siaj propraj celoj 
en siaj klasoj kun siaj gelemantoj. Notinde 
estas, ke oni ricevas interretan subtenon 
ĉe http://www.bekkurso.info, kaj ke la li- 
bro kostas nur dek eŭrojn! 



UoĴaŝu en 
Esperanfo-Landon! 

Alitipan koncepton pri Esperanto ins- 
tmado kaj memlemado ni trovas en la verko 
de Boris Kolker, kontraste al la simpleco 
de la libro de Keefe, Kolker uzis buntan 
paĝojn por fari pli altiran la vojaĝon de 
samideanoj en utopian landon de Espe- 
ranto. Subtitolo estas tre klariga: Perfekti- 
ga Kurso de Esperanto kaj Gvidlibro pri 
la esperanta kulturo. Laŭ 26 lecionoj oni 
vidas interesajn dokumentojn, rakontojn, 
poemojn, komentarojn interesajn okaze de 
la aliaj eroj, kaj ankaŭ lingvajn ekzercojn, 
sen kiuj la verko ne estus kurso. Tamen, la 
fotoj kaj desegnaĵoj enhavitaj estas tiom 
altkvalitaj, ke in< 
pro la plezuro 
legi niajn plej 
bonajnplumojn, 
kiel Istvan Ne- 
mere, Raymond 
Schwartz, Julio 
Baghy, Spo- 
menka Stimeĉ, 

John Wells kaj 
Zamenhof mem. 

La libron oni 
povas ricevi de 
UEA mem kon- 
traŭ 18 eŭroj. 

Surpaĝoj 12-akaj 13-aonipovas vidila 
kovertojn de la libroj recenzitaj ĉi tie. 
Rodolfo Canet jam atentigis min pri la li- 
bro antaŭ kelkaj jaroj, sed pro manko da 
oportuneco mi ne antaŭe povis recenzi ĝin 
en niaj paĝoj . 

STUDSESIO EN BVDCOSZCZ 

Dum la semajno el la 24a al la 26a Komiluk (Pollando)Marcel Delforge 
de marto, okazas en la Internacia (Belgio), Mara Timermane (Lat- 
Studumo pri Turismo kaj Kulturo el vio),Andrzej Korniluk (Pollando), 
la pola urbo Bydgoszcz, stud- kaj Aŭgusto Casquero (Hispanio), Regi- 
ekzamensesio de la lemoj aro 2006/ na Grzebowska (Litovio), Remigiusz 


2007. Mielczarek (Pollando), Xu Xiao Nan 

Kiel oni scias, la oficiala lingvo de (Ĉinio) - Abraham Lan 8 0um0 ( Son °- 



tiu lernejo estas Esperanto. En tiu 

lingvookazaslaplej grandapartode S a li°)-Fi ne SCSK) °^ azos ' a 
la tuta instruado.La sesion parto- «kzameno.enkinlagelemantojdevas 

prenas la gestudentoj (cirkau cent), P rezentl ka J defendl sia J n dl P lom - 
elmultaj diversaj landoj , kiel Albanio, verko J • verklta J ^J defendna J mte en 
Uzbekistano, Japanio, Ĉinio, Brazilo, Es P erant0 - La gestudentoj de la tna 
Senegalio, Kamerunio, Tanzanio, J a robakalaŭnĝas,ka J atingaslaŝtatan 
Mongolio, Zimbavo, Kenio, Pollan- P olan diplomon. 
do, ktp.La profesoroj kaj prelegantoj 
estas ankaŭ el diversaj landoj, kiel 
Bojidar Leonov (Bulgario), Mirka 

La faraono 

XX a Ĉapitro 

Cirkaŭ la naŭa horo vespere Phut forlasis 
la gastejon «Sub Ŝipo» akompanata de 
Negro portanta torĉon. Duonon da horo 
antaŭe Asarhadon sendis en la straton de 
1’ Tomboj konfidindan homon, ordonante 
al li atente observi: ĉu la Harranano ne 
forlasos sekrete la domon «Sub Verda 
Stelo» kaj se li faros tion, kien li iros? 

Alia sendito de Asarhadon iris post Phut 
en difinita distanco: sur la mallarĝaj stratoj 
li kaŝis sin post la domoj, sur la 
larĝaj li ŝajnigis ebriecon. 

La stratoj jam estis malplenaj, la 
portistoj kaj vendistoj jam dormis. 

Lumo estis nur en la loĝejoj de 1’ 
metiistoj, aŭ ĉe riĉaj homoj, kiuj 
festenis sur plataj tegmentoj. En 
diversaj domoj de la urbo sonis 
harpoj kaj flutoj, kantoj, ridoj, 
frapado de marteloj, grincado de segiloj, 
iafoje krioj de ebriuloj aŭ vokoj pri helpo. 
La stratoj, tra kiuj iris Phut kaj la Negro, 
estis plejparte mallarĝaj, kurbaj, plenaj de 
kavoj . Ju pli proksime ili estis de la celo de 
1’ vojaĝo, des pli malaltaj estis la domoj, 
des pli multenombraj la ĝardenoj, aŭ pli 
ĝuste la palmujoj kaj figarboj kaj la mizeraj 
akacioj, kiuj etendis siajn kapojn trans la 
murojn, kvazaŭ intencante forkuri. 

Sur la strato de 1’ Tomboj la aspekto 
subite ŝanĝiĝis. Anstataŭ domoj - vastaj 
ĝardenoj, kaj en ili - elegantaj palacoj. 
Antaŭ unu el la pordegoj la Negro haltis 
kaj estingis la torĉon. 

- Ĉi tie estas la «Verda Stelo» - diris li kaj 
salutinte Phuton reiris hejmen. 


La Harranano frapis la pordon. Post mo- 
mento aperis lapordisto. Li atente rigardis 
la veninton kaj diris: 

- Anael, Sahiel... 

- Amabiel, Abalidot - respondis la 
Harranano. 

- Saluton al vi - diris la pordisto kaj rapide 
malfermis la pordegon. 

F arinte kelkdekon da paŝoj inter la arboj , 
Phut venis en vestiblon de malgranda 
palaco, kie akceptis lin la pastrino, kiun ni 
jam konas. En mallumo staris homo tiel 
simila al Phut, ke la veninto ne 
povis kaŝi la miron. 

- Li anstataŭos vin en la okuloj 
de tiuj, kiuj spionas vin - diris la 
pastrino kun rideto. 

La homo, alivestita kiel la 
Harranano, metis sur sian kapon 
kronon de rozoj kaj akompanata 
de la pastrino iris sur la unuan 
etaĝon, kie baldaŭ eksonis fluto kaj 
frapado de 1’ pokaloj. Phuton du pastroj 
de malalta rango kondukis en vapor- 
banejon en la ĝardeno. Tie, baninte lin kaj 
kombinte liajn harojn, ili surmetis al li 
blankajn vestojn. 

E1 la banejo ĉiuj tri iris inter la arboj: 
pasinte kelke da ĝardenoj, ili fine troviĝis 
sur malplena placo. 

- Tie - diris al Phut unu el la pastroj - 
estas la antikvaj tomboj, tie la urbo, kaj ĉi 
tie la templo. Iru lcien vi volas, montru la 
saĝo al vi la vojon, kaj la sanktaj vortoj 
defendu vin de la danĝeroj. 

La du pastroj revenis en la ĝardenon, kaj 
Phut restis sola. La senluna nokto estis 

sufiĉe luma. Malproksime, vualita de 
nebulo, briletis Nilo, supre brilis la sep 
steloj de la Granda Ursino. Super la kapo 
de F vojaĝanto brulis Oriono, kaj super la 
nigraj pilonoj Siriuso. 

- Ce ni la steloj lumas pli forte - pensis 
Phut. 

Li komencis murmureti preĝon en neko- 
nata lingvo kaj sin direktis al la templo. 

Kiam li foriris kelkdekon da paŝoj, el 
ĝardeno elrigardis iu homo kaj spionis la 
vojaĝanton. Sed preskaŭ en la sama mo- 
mento falis tiel densa nebulo, ke sur la 
placo, ekster la tegmentoj de F templo, oni 
povis vidi nenion. 

Post iom da tempo la Harranano renkontis 
muron. Li ekrigardis la ĉielon kaj komencis 
iri al la okcidento. Ciumomente traflugis 
super li noktaj birdoj kaj grandaj vespertoj . 
La nebulo fariĝis tiel densa, ke li devis palpi 
la muron, por ne perdi ĝin. La migrado 
daŭris jam sufiĉe longe, kiam subite Phut 
troviĝis antaŭ malalta pordeto, kun 
multenombraj bronzaj najloj. Li kalkulis ilin 
de la dekstra flanko, komencante de la 
supro, unujn li forte premis, aliajn turnis. 

K i a m 
tiamaniere 
li tuŝis la 
1 a s t a n 
n a j 1 o n 
malsupran, 
la pordo 
mallaŭte 
malfeneiĝis. 

Phut iris 
antaŭen 
kelke da 
paŝoj kaj I 


troviĝis en malvasta niĉo, kie regis plena 
mallumo. 

Li komencis esplori singarde la plankon 
per la piedo, ĝis fine li renkontis kvazaŭ 
randon de puto, el kiu blovis malvarmo. Li 
sidiĝis tie kaj sentime deglitis en la 
profundegaĵon, kvankam li estis unuafoje 
en ĉi tiu loko kaj en ĉi tiu lando. 

Sed la puto ne estis profunda. Phut metis 
la piedojn sur la deklivan plankon kaj tra la 
larĝa koridoro komencis iri malsupren, kun 
tia certeco, kvazaŭ li konus de longe la 
vojon. 

En la fino de la koridoro estis pordo. La 
veninto trovis palpe frapilon kaj ekfrapis 
trifoje. Responde eksonis voĉo, venanta 
oni ne scias de kie. 

- Vi, kiu en nokta horo rompas la 
trankvilon de la sankta loko, ĉu vi havas la 
rajton eniri ĉi tien? 

- Mi estis maljusta nek por viro, nek por 
virino, nek por infano... Miajn manojn ne 
makulis sango... Mi ne manĝis malpurajn 
nutraĵojn... Mi ne prenis fremdan pro- 
praĵon... Mi ne mensogis kaj mi ne malkaŝis 

la grandan misteron... - trankvile respondis 
la Harranano. 

- Ĉu vi estas tiu, kiun oni atendas, aŭ tiu, 
kiun vi ŝajnigas? - demandis la voĉo post 
momento. 

- Mi estas tiu, kiu devis veni de la fratoj 
de Oriento: sed la dua nomo estas ankaŭ 
mia nomo, kaj en la norda urbo mi posedas 
teron kaj domon, kiel mi diris al la ffemduloj 
- respondis la Harranano. 

La pordo malfermiĝis, kaj Phut eniris en 
vastan kelon, kiun lumigis malgranda lam- 
po, brulanta sur tablo, antaŭ purpura 
kurteno. Sur la kurteno estis brodita per 
oro flugila globo kun du serpentoj. 

En angulo staris egipta pastro en blanka 
vesto. 

- Vi, kiu eniris ĉi tien - diris la pastro, 
montrante Phuton - ĉu vi scias, kion 
rakontas ĉi tiu signo sur la kurteno? 

- La globo - respondis la veninto - estas 
bildo de la mondo, kiun ni loĝas, kaj la 
flugiloj montras, ke tiu mondo flugas en la 
spaco, kiel aglo. 

- Kaj la serpentoj?... - demandis lapastro. 

- Du serpentoj rememorigas al la saĝulo, 
ke tiu, kiu perfidus la grandan misteron, 
mortus dufoje - korpe kaj anime. 

- Se vere vi estas Beroes (la pastro klinis 
la kapon) la granda haldea profeto (li ree 
klinis la kapon), por kiu ne ekzistas misteroj 
sur la tero kaj sur la ĉielo, bonvolu diri al 
via servisto: kiu stelo estas plej stranga? 

- Stranga estas Hor-set [ La planedo 
Jupitero ] , kiu ĉirkaŭiras la ĉielon dum dek 
du jaroj, ĉar ĉirkaŭ ĝi rondiras kvar pli 
malgrandaj steloj. Sed la plej stranga es- 


tas Horka [La planedo Satunio ] , kiu 
ĉirkaŭiras la ĉielondumtridekjaroj. ?i havas 
ne nur stelojn ĝin obeantajn, sed ankaŭ 
grandegan ringon, kiu iafoje malaperas. 

Aŭdinte tion, la egipta pastro falis teren 
antaŭ la haldea. Poste li donis al li purpuran 
skarpon kaj vualon el muslino kaj montris 
al li, kie estas la incensoj kaj profunde sin 
klinante, forlasis la kavemon. 

Beroes restis sola. Li metis la skarpon 
sur la dekstran ŝultron, kovris la vizaĝon 
per la vualo kaj preninte oran kuleron, li 
ŝutis en ĝin incenson, kiun li ekbruligis ĉe 
la lampo antaŭ la kurteno. Murmurante li 
turnis sin trifoje ĉirkaŭe, kaj la bono- 
dorfumo formis ĉirkaŭ li kvazaŭ trioblan 
ringon. 

Dume en la malplena kavemo ekregis 
stranga malkvieto. Sajnis, ke la plafono 
leviĝas kaj ke disiĝas la muroj . La purpura 
kurteno sur la altaro ŝanceliĝis, kvazaŭ 
movata per kaŝitaj manoj. La aero komencis 
ondi, kvazaŭ skuata de traflugantaj 
nevideblaj birdoj. 

La Haldeano disigis la veston sur la 
bmsto kaj eltiris oran medalon, kovritan 
de misteraj signoj. La kavemo ektremis, la 
sankta kurteno forte skuiĝis kaj en diversaj 
punktoj aperis flametoj. 

Tiam la mago levis la manojn supren kaj 
komencis paroli: 

- Patro ĉiela, bona kaj kompatema, purigu 
mian animon... Sendu sur la neindan 
serviston Viajn benojn kaj etendu Vian 
ĉiopovan brakon kontraŭ la ribelaj spiritoj, 
por ke mi povu montri Vian potencon... 

Jen estas la signo, kiun mi tuŝas en Via 
ĉeesto... Jen estas mi - mi apogita sur la 

Dia potenco, mi antaŭvidanta kaj sentima. . . 
Jen mi potenca alvokas Vin... Venu ĉi tien, 
obeemaj, en la nomo de Aye, Saraye, Aye, 
Saraye.... 

En la sama momento de diversaj flankoj 
eksonis kvazaŭ malproksimaj trumpetoj. 
Apud la lampo preterflugis birdo, poste 
flavruĝa vesto, fme kronita koko, kiu haltis 
sur la tablo antaŭ la kurteno. 

La Ĥaldeano daŭrigis: 

- En la nomo de ĉiopova kaj eterna Dio... 
Amorul, Taneĥa, Rabur, Latisten.... 

La malproksimaj trumpetoj eksonis duan 
fojon. 

- En la nomo de la vera kaj eteme vivanta 
Eloy, Arhima, Rabur, mi petegas vin kaj 
alvokas... Per la nomo de la stelo, kiu estas 
la suno, per ĉi tiu ĝia signo, per la glora kaj 
terara nomo de la vivanta Dio. . . 

Ree ekludis la trumpetoj kaj subite 
eksilentis. Antaŭ la altaro aperis kronita 
fantomo, sidanta sur leono, kun spektro 
en la mano. 

- Beroes! Beroes!... - ekkriis la fantomo 
per sufokita voĉo - por kio vi elvokas min? 


- Mi volas, ke miaj fratoj en ĉi tiu templo 
akceptu min per sincera koro kaj klinu la 
orelojn al la vortoj, kiujn mi alportas al ili 
de la fratoj de Babilono - respondis la Ĥal- 
deano. 

- Tiel estu - diris la fantomo kaj malaperis. 

La Ĥaldeano restis senmova, kvazaŭ 
statuo, kun la kapo ĵetita posten, kun la 
manoj etenditaj supren. Li staris tiel pli ol 
duonon da horo, en sintenado tute neebla 
por ordinara homo. 

Dume foriĝis peco de la muro de 1’ 
kaverno; kaj eniris tri egiptaj pastroj. 
Vidante la Ĥaldeanon, kiu ŝajnis kuŝi en la 
aero, kvazaŭ subtenata de nevidebla 
apogilo, la pastroj mire ekrigardis unu la 
alian. La plej maljuna diris: 

- Iam estis tiaj inter ni, sed nun neniu 
scias ĉi tion. 

lli iris ĉirkaŭ li de ĉiuj flankoj, tuŝis liajn 
rigidajn membrojn kaj kun maltrankvilo 
rigardis lian vizaĝon, flavan kaj sensangan, 
kadavran. 

- Cu li mortis?... - demandis la plej juna. 

Post ĉi tiuj vortoj, la korpo de la Ĥaldea- 
no, kurbita posten, ree stariĝis vertikale, 
kaj malleviĝis la etenditaj manoj. Li 
ekĝemis, frotis la okulojn, kvazaŭ homo 
vekita, ekrigardis la venintojn kaj post 
momento diris: 

- Vi - li tumis sin al la plej aĝa - vi estas 
Mefres, la ĉefepiskopo de la templo de Ptah 
en Memfiso... Vi estas Herhor, la ĉefepis- 
kopo de Amon en Teboj, la plej potenca 
homo en la regno, post la reĝo... Vi - li 
montris la plej junan - vi estas Pentuer, la 
dua profeto en la templo de Amon kaj la 
konsilanto de Herhor. 

- Kaj vi sendube estas Beroes, la granda 
pastro kaj saĝulo babilona, kies venon oni 
anoncis al ni antaŭ unu jaro - respondis 
Mefres. 

- Vi diris la veron - reparolis la Ĥaldeano. 

Li ĉirkaŭprenis ilin unu post la alia, kaj ili 
klinis antaŭ li la kapojn. 

- Mi alportas al vi grandajn vortojn de 
nia komuna patrujo, kiu estas la saĝo - 
daŭrigis Beroes. Bonvolu aŭskulti ilin kaj 
agu, kiel konvenas. Laŭ signo de Herhor, 
Pentuer iris en la fundon de la kavemo kaj 
alportis tri seĝojn por la pli aĝaj kaj malaltan 
tabureton por si mem. Li sidiĝis proksime 
de la lampo kaj eltiris el sub la vesto 
malgrandan stilon kaj malgrandan tabu- 
leton, kovritan per vakso. 

Kiam ĉiuj tri okupis la seĝojn, Beroes 
komencis: 

- A1 vi, Meffes, parolas la plej alta kolegio 
de 1’ pastroj en Babilono: La sankta 
pastraro en Egipto falas. Multaj el ili 
amasigas monon kaj virinojn kaj pasigas 
la vivon en ĝuoj. La saĝo estas malŝatata. 
Vi estras nek la mondon nevideblan, nek 
eĉ la proprajn animojn. Kelkaj perdis la 
superankredon, kaj por viaj pupiloj kovrita 
estas la estonteco. Kaj plej malbone es- 
tas, ke multaj pastroj ekiris la vojon de 1’ 
mensogo kaj per lertaj artifikoj trompas la 
simplulojn. 

Jen kion diras la plej alta kolegio: Se vi 
volas reveni sur la bonan vojon, Beroes 
restos kun vi kelke da jaroj kaj per la fajrero, 
alportita de la granda altaro de Babilono 
ekflamigos la veran lumon sur la bordoj de 
Nilo. 


- Ĉio estas, kiel vi diras - respondis 
malgaje Mefres. - Restu do kun ni kelke da 
jaroj, por ke la junularo rememoru vian 
saĝon. 

- Kaj nun al vi, Herhor, la vortoj de la plej 
alta kolegio.... Herhor klinis la kapon. 

- Pro la malŝato de la grandaj misteroj 
viaj pastroj ne rimarkis, ke venas malbonaj 
jaroj por Egipto. Minacas vin internaj 
katastrofoj, kiujn povas forigi nur la virto 
kaj saĝo. Sed plej malbone estas, ke se 
dum la dek sekvontaj jaroj vi komencos 
militon kontraŭ Asirio, ĝiaj armeoj ffakasos 
la viajn, venos alNilo kaj detruos ĉion, kio 
ekzistas ĉi tie de jarcentoj. 

Tiel malfavoraj steloj, kiaj pendas hodiaŭ 
super Egipto, kolektiĝis unuan fojon dum 
la XIV-a dinastio, kiam vian landon invadis 
kaj rabis Hiksoj. Trian fojon tio okazos 
post kvincent aŭ sescent jaroj de la flanko 
de Asirio kaj de la popolo Paras, kiu loĝas 
oriente de Ĥaldeo... 

La pastroj aŭskultis teruritaj. Herhor estis 
pala, Pentuer ellasis la tabuleton el la mano. 
Mefres prenis de T brusto amuleton kaj 
komencis preĝi per sekaj lipoj . 

- Gardu vin kontraŭ Asirio - daŭrigis la 
Ĥaldeano - ĉar hodiaŭ estas ĝia horo. 
Kruela popolo ! ... Ili malŝatas la laboron kaj 
vivas per la milito. Ili palisumas la venkitojn 
aŭ deŝiras de ili vivantaj la haŭton, detruas 
la urbojn, sklavigas kaj forkondukas la 
popolon. Ĉasi sovaĝajn bestojn estas por 
ili ripozo; arkpafi militkaptitojn aŭ elŝiri al 
ili la okulojn estas por ili plezuro. Ili ruinigas 
la templojn, kaj la diajn vazojn ili uzas por 
siaj festenoj. La pastrojn kaj saĝulojn ili 
faras siaj arlekenoj. La haŭtoj de vivantaj 
homoj estas ornamo de iliaj domoj kaj la 



sangantaj kapoj de malamikoj estas 
ornamo de iliaj tabloj. 

Kiam Beroes eksilentis, la respektinda 
Mefres diris: 

- Granda profeto, viĵetis timon sur nian 
animon kaj ne montras savon. Tio povas 
esti kaj certe estas tiel, se vi diras, ke la 
sorto dum iom da tempo estos malfavora 
por ni; sed kiel tion eviti? Estas en Nilo 
danĝeraj lokoj, kie neniu ŝipo povas sin 
savi; kaj tial la saĝo de la remistoj evitas la 
minacajn akvoturnojn. Samaj estas la 
malfeliĉoj de T popoloj. La popolo estas 
ŝipo kaj la tempo estas rivero, kiun de 
tempo al tempo ondigas ventego. Kaj se 
eta fiŝista konko scias eviti katastrofon, 
kial en analogiaj cirkonstancoj milionoj da 
homoj ne povus eviti la pereon? 

- Saĝaj estas viaj vortoj - diris Beroes - 
sed nur parte mi scios respondi ilin. 

- Ĉu do vi ne scias ĉion, kio okazos? - 
demandis Herhor. 

- Ne demandu pri tio, kion mi scias, sed 
kion mi ne povas diri. Plej grava afero por 
vi estas konservi dekjaran pacon kun 
Asirio, kaj tio estas en la limoj de via povo. 

Asirio ankoraŭ vin timas, ne scias pri la 
malfavora sorto, kiu minacas vin kaj volas 
komenci militon kontraŭ la popoloj de 
Nordo kaj Oriento, kiuj loĝas proksime de 
la maro. Hodiaŭ do vi povus fari aliancon 
kunili... 

- Je kiaj kondiĉoj - interrompis Herhor. 

- Je bonegaj. Asirio cedos al vi la teron 
de Izraelo ĝis la urbo Okka kaj la landon 
Edom ĝis la urbo Elath. Tiamaniere viaj 
limoj vastiĝos je dektaga marŝo al la nordo 
kaj oriento. 


- Kaj Fenicio?... - demandis Herhor. 

- Gardu vin de la tento ! . . . - ekkriis Beroes. 
- Se hodiaŭ la faraono etendus la manon 
por preni Fenicion, post unu monato la 
asiriaj armeoj, destinitaj por la nordo kaj 
oriento, sin turnus kontraŭ vi kaj pli frue 
ol post unu jaro iliaj ĉevaloj sin banus en 
Nilo. 

- Sed Egipto ne povas forlasi sian influon 
super Fenicio! - interrompis Herhor kun 
eksplodo. 

- Se ĝi tion ne farus, ĝi mem preparus 
sian pereon - diris Beroes. - Cetere mi 
ripetas al vi la vortojn de la plej alta kolegio. 
«Diru al Egipto» ordonis al mi la fratoj de 
Babilono «ke ĝi sin alpremu por dek jaroj 
al la tero kiel perdriko, ĉar ĝin spionas la 
vulturo de la malbona sorto. Diru, ke ni, 
Haldeanoj, malamas Asirianojn pli forte ol 
Egipto, ĉar ni portas la pezon de ilia 
potenco; tamen ni konsilas al Egipto 
konservi la pacon kun ĉi tiu sangavida 
popolo. Dekjaroj pasos rapide, kaj post ili 
vi povos ne nur reakiri viajn antaŭajn 
posedaĵojn, sed ankaŭ savi nin.» - 

- Tio estas vera! - diris Mefres. 

- Konsideru nur - daŭrigis Beroes. - Se 
Asirio militos kontraŭ vi, ĝi entiros ankaŭ 
Babilonon, por kiu la milito estas abomena, 
ĝi elĉerpos niajn riĉaĵojn kaj haltigos la 
laboron de la scienco. Eĉ se vi ne estos 
venkitaj, via lando estos ruinigita por 
multaj jaroj kaj perdos ne nur multe da 
homoj, sed ankaŭ tiujn fruktodonajn 
terojn, kiujn sen viaj penoj la sablo kovrus 
en la daŭro de unu jaro. 

- Tion ni komprenas - intermetis Herhor - 
kaj tial ni ne intencas ataki Asirion. Sed 
Fenicio... 



- Ĉu malutilas vin - diris Beroes - ke la 
asiria rabisto premegos la fenician ŝte- 
liston? Niaj kaj viaj komercistoj nur gajnos 
per tio. Kaj se vi volas posedi Fenicianojn, 
permesu al ili ekloĝadi sur viaj bordoj . Mi 
estas certa, ke la plej riĉaj kaj plej lertaj 
forkuros de la asiria jugo. 

- Kio fariĝus nia ŝiparo, se Asirio ekloĝus 
en Fenicio? - demandis Flerhor. 

- Ĉi tiu ŝiparo en la realeco ne estas via, 
sed fenicia - respondis la Ĥaldeano. - Kiam 
ekmankos al vi tiraj kaj sidonaj ŝipoj, vi 
komencos konstrui proprajn kaj ekzerci 
Egiptanojn en la marveturado. Se vi havos 
inteligentecon kaj energion, vi forŝiros de 
Fenicianoj la komercon en la tuta okci- 
dento... 

Herhor eksvingis la manon. 

- Mi diris, kion oni ordonis al mi - daŭrigis 
Beroes - kaj vi faru, kion vi volas. Sed 
memoru, ke pendas super vi dek fatalaj 
jaroj. 

- Sajnas al mi, sankta viro, - intermetis 
Pentuer - ke vi parolis pri intemaj katas- 
trofoj, kiuj minacas Egipton en la eston- 
teco. Kio okazos? Se vi bonvolos respondi 
al via servisto. 

- Pri tio ne demandu min. Vi devas pli 
bone scii tion, ol mi, homo fremda. La 
antaŭzorgemo malkovros al vi la malsanon 
kaj la sperto montms la rimedon. 

- La popolo estas terare premegata de la 
grandaj ! - murmuretis Pentuer. 

- La pieco malaperas! ... - diris Mefres. 

- Ekzistas multe da homoj, kiuj sopiras al 
ekstera milito - aldonis Herhor. - Kaj mi 


vidas jam de longe, ke ni ne povas konduki 
ĝin. Eblepost dekjaroj... 

- Vi do faros traktaton kun Asirio? - 
demandis la Ĥaldeano. 

- Amon, kiu konas mian koron - diris 
Herhor - scias, kiel abomena estas por mi 
tia traktato... Antaŭ ne longe ankoraŭ, la 
mizeraj Asirianoj pagis al ni tributojn!... 
Sed se vi, sankta patro, kaj la plej alta 
kolegio diras, ke la sorto estas kontraŭ ni, 
ni devas fari la traktaton.... 

- Vere, ni devas... - aldonis Mefres. 

- En tia okazo sciigu al la kolegio en 
Babilono vian decidon, kaj ili faros, ke la 
reĝo Assar sendos al vi siajn rajtigitojn. 
Konfidu al mi, ke ĉi tiu traktato estas tre 
profita: sen milito vi pligrandigas viajn 
posedaĵojn! ... Cetere, longe meditis pri ĝi 
nia sankta kolegio. 

- Pluvu sur vin ĉiuj benoj : riĉaĵoj, potenco 
kaj saĝo! - diris Mefres. - Jes, oni devas 
relevi nian pastraron, kaj vi, sankta viro, 
Beroes, helpos nin. 

- Antaŭ ĉio oni devas helpi la mizeran 
popolon - intermetis Pentuer. 

- La pastroj . . . la popolo ! . . . - parolis Herhor 
kvazaŭ al si mem. - Antaŭ ĉio oni devas 
deteni tiujn, kiuj deziras la militon... Vere 
estas, ke lia sankteco estas kun ni, kaj 
ŝajnas al mi, ke mi akiris iom da influo je la 
koro de la nobla kronprinco (li vivu 
eteme!). Sed Nitager, kiu bezonas militon, 
kiel la fiŝo akvon... Sed la estroj de la 
dungataj armeoj, kiuj nur dum la milito ion 
valoras ĉe ni... Sed nia aristokratio, kiu 
pensas, ke la milito pagos la feniciajn 
ŝuldojn, kaj al ili alportos riĉaĵojn... 



- Dume la kamparanoj falas sub la ŝarĝo 
de la laboroj, kaj la ŝtataj laboristoj ribelas 
pro la rabemo de la estroj - intermetis 
Pentuer. 

- Ĉi tiu ĉiam revenas al sia ideo! - diris la 
meditanta Herhor. - Vi, Pentuer, pensu pri 
la kamparanoj kaj laboristoj; vi, Mefres, 
pri la pastroj . Mi ne scias, kion vi sukcesos 
fari, sed mi - miĵuras, ke se mia propra filo 
puŝus Egipton al la milito, mi rompus la 
propran fdon... 

- Faru tiel - diris la Ĥal- 
deano. - Cetere, kiu volas, 
konduku militon, sed nur 
ne tie, kie li povas renkonti 
Asirion. 

Finita estis la kunsido. 

Beroes metis la skarpon 
sur la ŝultron kaj la kovri- 
lon sur la vizaĝon; Mefres 
kaj Herhor stariĝis ĉe 
ambaŭ liaj flankoj , kaj post 
ili Pentuer, ĉiuj tumitaj al 
la altaro. 

Kiarn Beroes, krucinte la 
manojn sur la brusto, 
murmuretis, en la kavemo 
ree komenciĝis malkvieto. 

Oni aŭdis kvazaŭ malproksiman tumulton, 
kiu mirigis la asistantojn. Tiam la mago 
ekparolis laŭte: 

- Baralanensis, Baldahiensis, Panmaĥiae, 
mi alvokas vin esti atestantoj de nia 
interkonsento kaj helpi niajn intencojn... 

Eksonis tmmpetoj tiel klare, ke Mefres 
sin klinis al la tero, Herhor ĉirkaŭrigardis 
mirigita, kaj Pentuer ekgenuis, komencis 
tremi kaj kovris siajn orelojn. 


La purpura kurteno sur la altaro ŝance- 
liĝis, kaj ĝiaj faldoj havis tian formon, 
kvazaŭ de tie volus eliri homo. 

- Estu atestantoj - kriis Beroes per aliigita 
voĉo - potencoj ĉielaj kaj inferaj ! Kaj, kiu 
rompos la interkonsenton, estu malbenita... 

- Malbenita ! . . . - ripetis iu voĉo . 

-Kaj detmita... 

- Kaj detmita... 

- En ĉi tiu videbla kaj en la 
alia nevidebla vivo. Per la 
sankta nomo de Jehovo, ĉe 
kies sono la tero tremas, la 
maro refluas, la fajro estingi- 
ĝas, la elementoj de la naturo 
malkomponiĝas . 

En la kaverno ekregis vera 
fulmotondro. Sonoj de trum- 
petoj miksiĝis kun bruo de 
malproksimaj tondroj. La kur- 
teno sur la altaro leviĝis kaj 
post ĝi, inter la saltantaj ftilmoj, 
aperis strangaj kreaĵoj, duone 
homaj, duone bestaj, strange 
kunvolvitaj kaj miksitaj. 

Subite ĉio eksilentis, kaj 
Beroes malrapide leviĝis super 
la kapojn de la asistantaj pastroj. 

* * * 

Je la sepa horo matene, la Harranano 
Phut revenis en la fenician gastejon «Sub 
la Sipo». Liaj sakoj kaj kestoj estis jam 
retrovitaj. Kelke da minutoj post li revenis 
la konfidato de Asarhadon; la mastro 
kondukis lin en la kelon kaj demandis 
mallonge: 



-Kio?... 






